Document ID: 32004R1415

UREDBA SVETA (ES) št. 1415/2004
z dne 19. julija 2004
o določitvi največje dovoljene letne količine ribolovnega napora za nekatera ribolovna območja in vrste ribištva
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1954/2003 z dne 4. novembra 2003 o upravljanju ribolovnega napora v zvezi z nekaterimi ribolovnimi območji in viri Skupnosti (1), in zlasti člena 11(2) Uredbe,
ob upoštevanju naslednjega:
(1)
Uredba (ES) št. 1954/2003 določa pogoje in postopke za vzpostavitev sistema za upravljanje ribolovnega napora za nekatera ribolovna območja in vire Skupnosti.
(2)
Države članice so Komisiji sporočile podatke, zahtevane v skladu z Uredbo (ES) št. 1954/2003, in zlasti povprečno letno količino ribolovnega napora plovil celotne dolžine 15 m ali več za obdobje od leta 1998 do 2002 v območjih, določenih v tej uredbi in povprečno letno količino ribolovnega napora plovil celotne dolžine 10 m ali več za obdobje od leta 1998 do 2002 v biološko občutljivem območju, določenem v tej uredbi.
(3)
V oceni ribolovnega napora iz Uredbe (ES) št. 1954/2003 je vgrajena moč pomenila moč plovila, kakor je določeno v Uredbi (EGS) št. 2930/86 z dne 22. septembra 1986 o določanju značilnosti ribiških plovil (2).
(4)
Komisija je posredovala državam članicam podatke zahtevane v Uredbi (ES) št. 1954/2003, in po posvetovanju z njimi ocenila posredovane podatke glede na omejitve ribolovnega napora, sprejete v skladu s prejšnjimi ali sedanjimi ukrepi Skupnosti, ki vključujejo ali so vključevali upravljanje ribolovnega napora.
(5)
Največja letna količina ribolovnega napora, ki naj se določi za plovila, ploveča pod zastavo določene države članice, glede na skupino vrste, območje in vrsto ribištva, mora biti enaka celotnemu ribolovnemu naporu navedenih plovil za obdobje 5 let od leta 1998 do 2002, deljeno s pet -
SPREJEL NASLEDNJO UREDBO:
Člen 1
Področje
Ta uredba določa največjo dovoljeno letno količino ribolovnega napora za vsako državo članico ter za vsako območje in vrsto ribištva, navedeno v členih 3 in 6 Uredbe (ES) št. 1954/2003.
Člen 2
Največji dovoljeni obseg
1. Največji dovoljeni obseg ribolovnega napora glede na skupino vrste, območje in vrsto ribištva ter glede na državo članico za območja iz člena 3(1)(a) in (b) Uredbe (ES) št. 1954/2003, je podan v Prilogi I k tej uredbi.
2. Največji dovoljeni obseg ribolovnega napora glede na skupino vrste, območje in vrsto ribištva ter glede na državo članico za območje iz člena 6(1) Uredbe (ES) št. 1954/2003, je podan v Prilogi II k tej uredbi.
Člen 3
Tranzit prek območja
1. Vsaka država članica zagotovi, da uporaba dodeljenih količin ribolovnega napora glede na območje, opredeljeno v členih 3 in 6 Uredbe (ES) št. 1954/2003, ne bo povzročila daljšega časa ribolova v primerjavi z obsegom ribolovnega napora v referenčnem obdobju.
2. Ribolovni napor plovila, ki je plulo prek območja, kjer se v referenčnem obdobju ribolov ni izvajal, se ne uporablja za namene ribolova na tem območju. Vsaka država članica evidentira tak ribolovni napor ločeno.
Člen 4
Metodologija
Vsaka država članica zagotovi, da je metoda evidentiranja ribolovnega napora enaka metodi za ocenjevanje obsega ribolovnega napora v skladu s členi 3 in 6 Uredbe (ES) št. 1954/2003.
Člen 5
Skladnost z drugimi shemami omejitve ribolovnega napora
Največji dovoljeni letni obseg ribolovnega napora, določen v prilogah I in II, ne posega v omejitve ribolovnega napora, določene v skladu z načrti obnove ali s katerim koli drugim upravljalnim ukrepom v okviru zakonodaje Skupnosti, pod pogojem, da se upošteva ukrep z nižjo količino ribolovnega napora.
Člen 6
Začetek veljavnosti
Ta uredba začne veljati dvajseti dan po objavi v Uradnem listu Evropske Unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. julija 2004

Labels: 6